ผู้นำประเทศต่างๆ กำลังเตรียมเข้าร่วมการประชุมเรื่องการเปลี่ยนแปลงสภาพบรรยากาศโลก 2 วันสุดท้าย
ขณะนี้การประชุมเรื่องการเปลี่ยนแปลงของสภาพบรรยากาศโลก ที่กรุงโคเปนเฮเก้น กำลังเดินทางมาถึงจุดสำคัญที่สุดแล้ว เมื่อบรรดาผู้นำประเทศต่างๆ
เมื่อการประชุมที่กรุงโคเปนเฮเก้น เริ่มต้นขึ้นเมื่อสัปดาห์ที่แล้วบรรดาผู้แทนในการประชุมต่างรับทราบถึงข้อความสำคัญที่ว่าเวลาในการหาแนวทางแก้ไขปัญหาภาวะโลกร้อน กำลังหมดลงเรื่อยๆและในระหว่างช่วงวันท้ายๆ ของการเจรจาครั้งนี้ นายกรัฐมนตรีเดนมาร์ก นาย Lars Lokke Rasmussenก็ยังคงเน้นย้ำถึงข้อความที่ว่านั้นโดยกล่าวว่าทั่วโลกต่างกำลังคาดหวัง ให้ที่ประชุมบรรลุข้อตกลงเรื่องการเปลี่ยนแปลงของสภาพบรรยากาศโลกให้ได้ ในสัปดาห์นี้บรรดารัฐมนตรีสิ่งแวดล้อมของนานาประเทศ ได้เดินทางมาสมทบที่กรุงโคเปนเฮเก้น ในขณะที่ผู้นำประเทศต่างๆก็กำลังเดินทางมาร่วมในการประชุม 2 วันสุดท้าย แต่แม้จะเหลือเวลาอีกไม่กี่วันแต่อุปสรรคและความแตกต่าง ที่ขัดขวางการบรรลุข้อตกลงก็ยังคงมีอยู่ซึ่งก็เป็นความขัดแย้งเรื่องเดิมระหว่างประเทศซีกโลกเหนือ กับซีกโลกใต้และระหว่างประเทศร่ำรวยกับประเทศยากจน ซึ่งต่างกล่าวหาว่าใครเป็นฝ่ายผิดและใครคือผู้ถูกกระทำ ดังเช่นคำแถลงของประธานาธิบดีซิมบับเว่ นาย Robert Mugabe ประธานาธิบดีซิมบับเว่ระบุว่า เวลานี้ที่ประชุมกำลังรับมือกับผลประโยชน์ที่ถูกควบคุมและระบบเศรษฐกิจที่ถูกครอบครอง ซึ่งแฝงมากับกระบวนทัศน์การพัฒนา ที่เป็นภัยต่อสิ่งแวดล้อมและความต้องการชี้นำโลกแบบผิดๆ อย่างไรก็ตาม ยังคงมีแนวทางอื่นๆจากประเทศแถบอาฟริกาที่เสดงให้เห็นว่าอาจมีการยินยอมลดจำนวนเงินที่ประเทศเหล่านั้น ต้องใช้ในการแก้ไขกับปัญหาภาวะโลกร้อนลงและทางสหรัฐได้สัญญาว่า จะให้เงินสนับสนุนมูลค่า 1 พันล้าน – 3 พัน 5ร้อยล้านดอลล่าร์ เพื่อใช้ในกองทุนลดปริมาณก๊าซ ที่ก่อให้เกิดปรากฎการณ์เรือนกระจกอันเนื่องมาจากการตัดไม้ทำลายป่า ปัญหาความไม่ลงรอยที่ยังคงมีอยู่นั้นรวมถึงเรื่องการยืดเวลาการใช้พิธีสารเกียวโต ที่เริ่มมาตั้งแต่ปี 1997ออกไปจากกำหนดเดิมที่จะสิ้นสุดลงในปี 2012 โดยพิธีสารเกียวโตกำหนดไว้ว่า ประเทศอุตสาหกรรมที่ร่วมลงนามต้องลดปริมาณก๊าซที่เป็นสาเหตุของปรากฎการณ์เรือนกระจกแต่ไม่ได้กำหนดว่าประเทศกำลังพัฒนา ต้องทำอย่างเดียวกัน และขณะนี้บรรดาประเทศกำลังพัฒนาและประเทศยากจนต่างต้องการให้ยืดเวลาการใช้พิธีสารเกียวโตออกไปพร้อมๆกับให้มีข้อตกลงในระยะยาวฉบับที่ 2 ควบคู่กันไปด้วย ในขณะที่ประเทศพัฒนาแล้ว ต้องการให้ทีข้อตกลงฉบับใหม่เพียงฉบับเดียวที่กำหนดให้ทุกประเทศเข้าร่วมในการลดปริมาณก๊าซคาร์บอนอีกทั้งยังมีคำถามว่าประเทศใดควรเป็นผู้ลดมลพิษ ปริมาณเท่าไหร่ มีค่าใช้จ่ายแค่ไหนและใครจะเป็นผู้จ่ายเงินนั้น ซึ่งผลที่ตามมาก็คือข้อกังขาว่าการประชุมครั้งนี้ จะประสบความสำเร็จในการจัดทำข้อตกลงแก้ไขภาวะโลกร้อนได้หรือไม่ในขณะที่นักวิเคราะห์เชื่อว่า อาจจะมีการตกลงในหลักการเพื่อร่างโครงร่างของพิธีสารฉบับใหม่ขึ้นก่อนก่อนจะลงลึกถึงรายละเอียดในการประชุมครั้งต่อๆ ไป แต่ทั้งนี้ทั้งนั้น นาย Yvo de Boer เจ้าหน้าที่ระดับสูงด้านสภาพบรรยากาศโลก ขององค์การสหประชาชาติยังคงเชื่อว่าการประชุมครั้งนี้จะสามารถประสบความสำเร็จได้ โดย 24ชั่วโมงต่อจากนี้คือช่วงเวลาที่สำคัญอย่างยิ่งยวด เวลานี้บรรดาผู้นำประเทศต่างๆกำลังทยอยเดินทางมายังกรุงโคเปนเฮเก้น เพื่อร่วมประชุมในช่วง2 วันสุดท้าย และเพื่อพิจารณาว่าความแตกต่างของแต่ละประเทศนั้น จะสามารถจัดการแก้ไขให้กลมกลืนเพื่อนำไปสู่ข้อตกลงฉบับใหม่ได้หรือไม่สำหรับประธานาธิบดีสหรัฐ นายบารัค โอบาม่า มีกำหนดจะขึ้นกล่าวปราศรัย ต่อที่ประชุมในวันศุกร์นี้ซึ่งเป็นวันปิดการประชุม